Jun 20,2017
సెన్సెక్స్‌లో 255 పాయింట్ల ర్యాలీ
చెన్నై : రుణాల ఎగవేతదారులపై దివాలా చట్టం కింద చర్యలకు ఉపక్రమించమని బ్యాంకులకు భారతీయ రిజర్వు బ్యాంకు (ఆర్‌బీఐ) తాజా ఆదేశాలు జారీ చేయడం.. జీఎస్‌టీ రిటర్న్‌లకు సంబంధించి మొదటి రెండు నెలలు సడలింపు ప్రకటించడం.. విదేశీపెట్టుబడులు, కంపెనీల లిస్టింగ్‌ ప్రక్రియలో నిబంధనల సడలింపు, యూరోప్‌ నుంచి బలహీనమైన సంకేతాల నేపథ్యంలో దేశీయ స్టాక్‌ మార్కెట్లు సోమవారం నూతన శిఖరాలకు చేరాయి. బీఎస్‌ఈ సెన్సెక్స్‌ 255.17 పాయింట్ల లాభంతో 31,311.57 పాయింట్ల వద్ద స్థిరపడింది. ఎన్‌ఎస్‌ఈ సూచీ నిప్టీ 69.5 పాయింట్లకు పెరిగి 9,657.55 వద్ద నిలిచింది. మొత్తంగా మార్కెట్లు నెగ్‌టివ్‌ నుంచి పాజిటివ్‌గా మారిన నేపథ్యంలో బీఎస్‌ఈలో 1,469 షేర్లు నష్టాల్లో నిలవగా..1,200 షేర్లు లాభపడ్డాయి. 190 షేర్లలో ఏలాంటి మార్పు కనిపించలేదు. బ్యాంకింగ్‌ 0.96శాతం, కాపిటల్‌ 0.74శాతం, ఎఫ్‌ఎంసీజీ 0.72శాతం లాభపడిన వాటి వరుసలో ఉన్నాయి. ఆర్‌బీఐ దన్నుతో సోమవారం నాటి మార్కెట్లో బ్యాంకింగ్‌ షేర్ల హావా కొనసాగింది. రుణా ఎగవేత ఆరోపణలు నేపథ్యంలో ల్యాంకో ఇన్‌ఫ్రాటెక్‌, మొన్నెట్‌ ఇస్పాత్‌ అండ్‌ ఎనర్జీ లిమిటెడ్‌ కంపెనీల షేర్లు భారీగా నష్టపోయాయి.
మీ స్నేహితులకు రికమెండ్ చెయ్యండి